section_heading: Počeci
paragraph_text: Članovi sastava su se upoznali kao srednjoškolci u srednjestaleškom dijelu Queensa, Forest Hillsu. Privukla ih je zajednička ljubav prema sastavima poput The New York Dolls, The Stooges i MC 5 i garažnom rocku '60ih. Većina članova sastava je bila u raznim skupinama od kraja '60-ih. Johnny i Tommy bili su u srednjoškolskom sastavu poznatom kao 'Tangerine Puppets', a Joey je na kratko bio u glam rock grupi pod imenom 'Sniper'. Prva postava Ramonesa uključivala je Jeffry Hymana na bubnjevima, John Cummingsa na gitari i Douglas Colvina kao pjevača i bas-gitaristu. Colvin je prvi odlučio koristiti ime Ramone, i nazvao se Dee Dee Ramone. Bio je inspiriran činjenicom da je Paul McCartney koristio pseudonim Paul Ramone kada se prijavljivao u hotele. Ostali članovi sastava su ga slijedili i promijenili imena; Hyman je postao Joey Ramone (prema pjevaču Joeyu Levineu), Cummings je postao Johnny Ramone, a sama grupa je dobila naziv The Ramones. Također u to vrijeme riječ ramone se povezivala s neredom i nasiljem.